ПРЕДЛОГ ЗАКОНА

О ИЗМЕНАМА И ДОПУНАМА ЗАКОНА О ЕЛЕКТРОНСКИМ ОТПРЕМНИЦАМА

Члан 1.

У Закону о електронским отпремницама („Службени гласник РС”, број 94/24), у члану 3. став 2. тачка 1) после речи: „односно хлађење и слично” додају се запета и речи: „као и снабдевање ваздухоплова горивом и мазивом уколико је место отпреме и место преузимања исти аеродром”.

После тачке 5) додају се тач. 5а) и 5б), које гласе:

„5а) кретање добара код којих се добра или део добара враћа истим превозним средством непосредно након испоруке, уколико је прималац електронске отпремнице послао електронску пријемницу уз навођење добара која се враћају;

5б) кретање добара по основу одобреног клиничког испитивања лека, односно медицинског средства, у складу са прописима којима се уређују лекови, односно медицинска средства;”.

Члан 2.

У члану 4. после става 2. додаје се нови став 3, који гласи:

„Систем користи и субјект јавног сектора који је уговорна страна у оквирном споразуму којим се утврђују услови и начин доделе уговора током периода важења оквирног споразума у смислу закона којим се уређују јавне набавке, за пријем, чување и увид у поступање са електронским отпремницама и електронским пријемницама послатим у вези са извршењем уговора закљученог на основу оквирног споразума.”

Досадашњи ст. 3. и 4. постају ст. 4. и 5.

У досадашњем ставу 5, који постаје став 6, речи: „става 4.” замењују се речима: „става 5.”.

Досадашњи став 6. постаје став 7.

У досадашњем ставу 7, који постаје став 8, речи: „става 6.” замењују се речима: „става 7.”.

У досадашњем ставу 8, који постаје став 9, речи: „става 7.” замењују се речима: „става 8.”.

У досадашњем ставу 9, који постаје став 10, речи: „става 6.” замењују се речима: „става 7.”, а после речи: „у складу са законом којим се уређују поштанске услуге” додају се запета и речи: „уколико је садржина те пошиљке: кореспонденција, документ, књига, каталог, новина и/или часопис”.

Досадашњи ст. 10–13. постају ст. 11–14.

Члан 3.

У члану 5. став 3. речи: „дужан је да одштампа два примерка” замењују се речима: „дужан је да одштампа три примерка”, речи: „а други примерак” замењују се речима: „а два примерка”, а речи: „ради потврде физичког пријема из члана 2. став 1. тачка 14) овог закона” замењују се речима: „једног примерка примаоцу електронске отпремнице у папирном облику”.

После става 5. додаје се нови став 6, који гласи:

„Прималац електронске отпремнице из става 1. овог члана шаље електронску пријемницу у року прописаном овим законом, односно првог наредног радног дана по поновном успостављању везе са системом, уколико је услед прекида везе био онемогућен да то учини у року прописаном овим законом.”

Досадашњи став 6. постаје став 7.

У досадашњем ставу 7, који постаје став 8, речи: „и поступање са електронском отпремницом у папирном облику” замењују се запетом и речима: „поступање са електронском отпремницом у папирном облику и поступање примаоца електронске отпремнице у папирном облику”.

Члан 4.

У члану 6. став 5. речи: „и одредаба закона којим се уређује рачуноводство у делу одредаба којим се уређује рачуноводствена исправа” замењују се запетом и речима: „одредаба закона којим се уређују акцизе и подзаконских аката усвојених на основу тог закона и одредаба закона којим се уређује рачуноводство у делу одредаба којим се уређује рачуноводствена исправа”.

Члан 5.

У периоду од 1. јануара 2026. године закључно са 30. јуном 2026. године, у поступцима надзора над применом овог закона, не узимају се у обзир евентуалне грешке при исказивању података у послатим електронским отпремницама и електронским пријемницама.

Члан 6.

Одредба овог закона која садржи овлашћење за доношење подзаконског акта примењиваће се од дана ступања на снагу овог закона.

Подзаконски акт из става 1. овог члана донеће се закључно са 15. децембром 2025. године.

Члан 7.

Овај закон ступа на снагу осмог дана од дана објављивања у „Службеном гласнику Републике Србије”, а примењује се од 1. јануара 2026. године.